मैंने ABP ग्रुप के 700 अन्य कर्मचारियों की तरह दबाव में आकर टेलीग्राफ से रिज़ाइन कर दिया है. मेरे अलावा 17 जिलों में कार्यरत 22 अन्य पत्रकारों ने टेलीग्राफ से इस्तीफ़ा दिया है. ABP ने मुझे इस्तीफ़ा लिखने का भी मौका नहीं दिया, पर मेरा साइन ज़रूर लिया. कंपनी ने इतने कर्मचारियों के निकाले जाने के बारे में कुछ भी मेंशन नहीं किया. जब मैं साइन कर रहा था तो मुझे कोई लिखित आश्वासन नहीं दिया गया कि मेरे Package का क्या होगा और मेरा बकाया मुझे मिलेगा कि नहीं. मेरे सीनियर ने इस पर Countersigned किया, पर जैसा कि मेरे कॉन्ट्रैक्ट में लिखा था कि मुझे निकाले जाने की वजह बताई जाएगी, वो नहीं बताई गई. जॉब से रिज़ाइन करने का दबाव मुझ पर इस महीने की शुरुआत से ही दिया जाने लगा था. हालांकि मेरा कार्यभार 1 मार्च को खत्म होगा, पर ऑफिस के कंप्यूटर से मेरा एक्सेस हटा दिया गया, ताकि मुझे पता चल जाये कि मैं वहां के लिए अब बिलकुल बेकार हूं.